बारग’ एनडिएफबि(एस) हान्जानि दावहारु बर’आ थांनाय 2 सेप्टेम्बराव मोनसे प्रेस मेलनि गेजेरजों गावजों-गाव नंखाय बांसाव लायनानै मुं सुलायनायखौ दुखु मोन्नाय फोरमायनानै बयखौबो जानगाराव थानो खावलायदों ৷ बिथाङा लोगोसे नङैखौ नङै आरो थार खोथाखौ बुंनानै होनांगौ राइजो- राजाफोरनि सिगाङाव होननानैबो खावलायदों ৷ मानोना दिनै एनडिएफबिआ गोलाव सम जांख्रिखांनानै मोनसे गोजोन बिटिआर गोरोबथा खालामबाय ৷ बिनि गेजेरजों ओनसोलाव मोनसे सोलायनाय आरो जौगानाय फैगोन होननानै मिजिंगथियो ৷बे गोरोबथानि गेजेरजोंनो बारग’ एन डि एफ बिफोरनि केसफोराबो सुस्रां जागोन ৷ नाथाय दिनै जायफोरा बिपिएफजों थांबाय बिथांमोना थाखाजों मेनेज जाबाय ৷ बेखायनो बिथां बिपिएफनि दैदेनगिरिफोरा नंखाय खोथा बांसावा लासिनो सैथो बाथ्रा बुंनांगौ आरो प्रमद बर’खौ मुं सुआलासिनो बिटिआर गोरोबथानि दफाफोरखौ मावफुंनो थाखाय इउपिपिएलखौ मदद खालाम नांगौ होन्नानै खावलायो ।